Når et aksjeselskap etableres må stiftelsesdokumenter, vedtekter og i noen tilfeller åpningsbalanse være på plass. Dette kan du gjøre selv og forslag til stiftelsesdokumenter og vedtekter finner du på altinn.no. Hvis du ikke vil gjøre denne jobben selv, kan du kontakte en regnskapsfører, revisor eller advokat.
Åpningsbalansen er en oversikt over selskapets eiendeler, egenkapital og gjeld når det opprettes. Vi kan bekrefte aksjekapitalen hvis hele innskuddet består av penger. En regnskapsfører eller revisor må bekrefte aksjekapitalen hvis:
For å sette inn aksjekapital, trenger du en konto i selskapets navn. Det får du ved å fylle ut skjema nedenfor. Husk å legge ved stiftelsesdokumenter, vedtekter og åpningsbalanse.
Når kontoen er bestilt, får du en e-post om at du kan sette inn aksjekapitalen på minst 30.000 kroner. Den er sperret frem til selskapet er registrert i Brønnøysundregistrene. Innbetalingen må gjøres slik det står i stilftelsesdokumentene, både når det gjelder beløp og personen som gjør innbetalingen.
Vi anbefaler å registrere selskapet på altinn.no - samordnet registermelding. Disse dokumenter skal legges ved:
Legg inn vårt organisasjonsnummer, (NO 937 889 631), og e-post (post@sb1.no). Vi får bekskjed når det er gjort og bekrefter tilbake.
I tillegg til konto for aksjekapital, kan bedriftskunder hos oss blant annet få driftskonto, kort, nettbank og mobilbank. Trenger du andre tjenester innen bank, forsikring, regnskap og inkasso, er det en fordel å ha det på samme sted.
En driftskonto kan sammenlignes med din egen private brukskonto, og brukes til alle typer inn- og utbetalinger i den daglige driften av selskapet.
Med nettbank bedrift kan du enkelt betale regninger, betale lønn, ha full oversikt over transaksjoner og mye mer.
Sjekk hvordan dere kan ta betalt fra kundene.Trenger dere lån og finansiering i oppstarten? Se forskjellen på ulike finansieringsformer og hva som passer for deg. Se også hvilke forsikringer dere bør vurdere.
Når du etablerer selskapet bør du tenke gjennom hvilken selskapsform som passer best. De vanligste er aksjeselskap eller enkeltpersonforetak.
Eierne er bare økonomisk ansvarlig hvis de kausjonerer for lån som selskapet tar opp. Det er strenge regler for å ta ut penger av selskapet.
Samme person kan være eier, styremedlem, daglig leder og ansatt. Du kan altså ansette deg selv i selskapet for å få bedre pensjon og sykepenger.
Et samvirkeforetak (SA) er best når bruken og nytten av samarbeidet er viktigere enn den økonomiske avkastningen, for eksempel i et kooperativ.
Et allmennaksjeselskap (ASA) passer best for selskaper som har mange aksjonærer og vil hente inn kapital fra allmenheten.
Den gode idéen og engasjementet for å lykkes har du. Det er tid for å få den ned på papiret og planlegge hvordan du skal lykkes. Det er viktig at du skaffer deg kunnskap om hva som skal til for at nettopp din bedrift blir en suksess, blant annet forståelse for det markedet man skal inn i.
Det kan ofte ta lenger tid å realisere en ide enn man tror og du må være økonomisk forberedt på å stå løpet ut. Kanskje bør du beholde litt av den gamle jobben din og være villig til å senke levestandarden i en periode.
I oppstarten skjer det ofte at utgiftene overstiger inntektene. Du bør derfor sette opp et budsjett som gir deg klare måltall, og hjelper deg med å holde oversikt over svingninger i bedriftens økonomi.
Sett deg inn i de ulike selskapsformene og velg den som er riktig for deg. Selskapsformen påvirker flere områder i en bedrift, som blant annet ansvar, risiko, skatt, rettigheter og plikter. Tenk på hvordan eierskapet bør settes opp og lag en oversikt over bedriftens eiere.
Du kan lese mer om selskapsformer på altinn.no. Du kan få hjelp til valg av selskapsform fra en regnskapsfører.